**NÁRODNÁ RADA SLOVENSKEJ REPUBLIKY**

**VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1463/2012

**158a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 154/2010 Z. z. o európskom zatýkacom rozkaze a ktorým sa dopĺňa zákon č. 549/2011 Z. z. o uznávaní a výkone rozhodnutí, ktorými sa ukladá trestná sankcia spojená s odňatím slobody v Európskej únii a o zmene a doplnení zákona č. 221/2006 Z. z. o výkone väzby v znení neskorších predpisov (tlač 158) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady ako gestorský výbor k vládnemu návrhu zákona, ktorým sa mení a dopĺňa **zákon č. 154/2010 Z. z. o európskom zatýkacom rozkaze** a ktorým sa dopĺňa **zákon č. 549/2011 Z. z. o uznávaní a výkone rozhodnutí**, **ktorými sa ukladá trestná sankcia spojená s odňatím slobody v Európskej únii** a o zmene a doplnení **zákona č. 221/2006 Z. z. o výkone väzby** v znení neskorších predpisov (tlač 158)podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky **spoločnú správu** výborov Národnej rady Slovenskej republiky.

I.

Národná rada Slovenskej republiky uznesením z 12. septembra 2012 č. 178 pridelila vládny návrh zákona, ktorým sa mení a dopĺňa **zákon č. 154/2010 Z. z. o európskom zatýkacom rozkaze** a ktorým sa dopĺňa **zákon č. 549/2011 Z. z. o uznávaní a výkone rozhodnutí, ktorými sa ukladá trestná sankcia spojená s odňatím slobody v Európskej únii** a o zmene a doplnení **zákona č. 221/2006 Z. z. o výkone väzby** v znení neskorších predpisov (tlač 158) na  prerokovanie týmto výborom:

**Ústavnoprávnemu výboru** Národnej rady Slovenskej republiky,

**Výboru** Národnej rady Slovenskej republiky **pre obranu a bezpečnosť** a

**Výboru** Národnej rady Slovenskej republiky **pre ľudské práva a národnostné menšiny.**

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Vládny návrh zákona, ktorým sa mení a dopĺňa **zákon č. 154/2010 Z. z. o európskom zatýkacom rozkaze** a ktorým sa dopĺňa **zákon č. 549/2011 Z. z. o uznávaní a výkone rozhodnutí**, **ktorými sa ukladá trestná sankcia spojená s odňatím slobody v Európskej únii** a o zmene a doplnení **zákona č. 221/2006 Z. z. o výkone väzby** v znení neskorších predpisov (tlač 158) odporúčali **schváliť:**

**Ústavnoprávny výbor** Národnej rady Slovenskej republiky uznesením z 9. októbra 2012 č. 99.

**Výbor** Národnej rady Slovenskej republiky **pre obranu a bezpečnosť** uznesením z 2. októbra 2012 č. 32 a

**Výbor** Národnej rady Slovenskej republiky **pre ľudské práva a národnostné menšiny** uznesením z 11. októbra 2012 č 35.

IV.

**Z uznesení** výborovNárodnej rady Slovenskej republiky pod bodom III tejto správy vyplývajú tieto **pozmeňujúce a doplňujúce návrhy:**

1. K čl. I

V čl. I sa za 12. bod vkladá nový 13. bod, ktorý znie:

„13. V § 22 ods. 1 sa slová „§ 19 ods. 7“ nahrádzajú slovami „§ 19 ods. 8“.

Doterajšie body 13 a nasl. sa prečíslujú.

Ide o úpravu vnútorného odkazu súvisiacu s vložením nového odseku 4 v § 19 a následnou zmenou označenia doterajších odsekov 4 až 7 na 5 až 8, ktorý sa navrhuje v 10. bode čl. I.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre ľudské práva a národnostné menšiny**

**Gestorský výbor odporúča schváliť.**

1. K čl. I

V čl. I sa za 16. bod vkladá nový 17. bod, ktorý znie:

„17. V § 24 ods. 5 písm. b) sa slová „19 ods. 4“ nahrádzajú slovami „§ 19 ods. 5“.

Doterajšie body 17 a nasl. sa prečíslujú.

Ide o úpravu vnútorného odkazu súvisiacu s vložením nového odseku 4 v § 19 a následnou zmenou označenia doterajších odsekov 4 až 7 na 5 až 8, ktorý sa navrhuje v 10. bode čl. I.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre ľudské práva a národnostné menšiny**

**Gestorský výbor odporúča schváliť.**

1. K čl. I  20. bod

V 20. bode v navrhovanom § 43a sa slová „použijú doterajšie predpisy“ nahrádzajú slovami „použijú ustanovenia tohto zákona v znení účinnom do 30. novembra 2012“.

Ide o spresnenie prechodného ustanovenia z hľadiska jeho jasnosti a určitosti.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre ľudské práva a národnostné menšiny**

**Gestorský výbor odporúča schváliť.**

Gestorský výbor **odporúča** o pozmeňujúcich a doplňujúcich návrhoch uvedených pod bodom 1, 2 a 3 hlasovať **spoločne** a tieto **schváliť.**

V.

**Gestorský výbor** na základe stanovísk výborov k vládnemu návrhu zákona, ktorým sa mení a dopĺňa **zákon č. 154/2010 Z. z. o európskom zatýkacom rozkaze** a ktorým sa dopĺňa **zákon č. 549/2011 Z. z. o uznávaní a výkone rozhodnutí**, **ktorými sa ukladá trestná sankcia spojená s odňatím slobody v Európskej únii** a o zmene a doplnení **zákona č. 221/2006 Z. z. o výkone väzby** v znení neskorších predpisov (tlač 158) uvedených pod bodom **III** tejto správy a stanovísk poslancov gestorského výboru vyjadrených v rozprave, podľa § 79 ods. 4 písm.  f) rokovacieho poriadku Národnej rady Slovenskej republiky **odporúča** Národnej rade Slovenskej republiky vládny návrh zákona, ktorým sa mení a dopĺňa **zákon č. 154/2010 Z. z. o európskom zatýkacom rozkaze** a ktorým sa dopĺňa **zákon č. 549/2011 Z. z. o uznávaní a výkone rozhodnutí**, **ktorými sa ukladá trestná sankcia spojená s odňatím slobody v Európskej únii** a o zmene a doplnení **zákona č. 221/2006 Z. z. o výkone väzby** v znení neskorších predpisov (tlač 158) **schváliť** v znení schválených pozmeňujúcich a doplňujúcich návrhov uvedených v tejto spoločnej správe.

**Spoločná správa** výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa **zákon č. 154/2010 Z. z. o európskom zatýkacom rozkaze** a ktorým sa dopĺňa **zákon č. 549/2011 Z. z. o uznávaní a výkone rozhodnutí**, **ktorými sa ukladá trestná sankcia spojená s odňatím slobody v Európskej únii** a o zmene a doplnení **zákona č. 221/2006 Z. z. o výkone väzby** v znení neskorších predpisov v druhom čítaní (tlač 158a)  **bola schválená uznesením Ústavnoprávneho výboru** Národnej rady Slovenskej republiky zo 16. októbra 2012 č. 110. Týmto uznesením výbor zároveň poveril spoločného spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Róbert Madej

predseda Ústavnoprávneho výboru

Národnej rady Slovenskej republiky

Bratislava 16. októbra 2012